**Oznámenie o zadaní zákazky podľa § 117**

zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO)

**Výzva na predloženie ponúk**

1. **Identifikácia verejného obstarávateľa:**

|  |  |
| --- | --- |
| Verejný obstarávateľ | Národné centrum zdravotníckych informácií je podľa § 7 ods. 1 písm. d) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov verejný obstarávateľ. |
| Adresa | Lazaretská 26, 811 09 Bratislava |
| IČO | 00165387 |
| DIČ | 2020830119 |
| Kontaktná osoba/telefón, email: | Mgr. Helena Krajčíriková, tel.: 02/ 57 269 743,  Helena.krajcirikova@nczisk.sk |
| Internetová adresa (URL): | http://www.nczisk.sk |

**2**. **Predmet zákazky**

Zákazka na poskytnutie služby

**3**. **Názov predmetu zákazky**

„Mobilné telefónne služby“

**4. Stručný opis predmetu zákazky**:

Služby mobilného operátora bližšie špecifikované viď. príloha č.1 opis predmetu zákazky

**5. Rozdelenie predmetu zákazky na časti**

NIE, uchádzač predloží ponuku na celý predmet zákazky.

**6. Finančný limit predmetu zákazky**

Neprekročiteľný finančný limit zákazky: **49 100,14€ bez DPH**

**7. Kódy CPV: Hlavný slovník:**

**64212000-5 -** Mobilné telefónne služby

**8. Variantné riešenie:** Variantné riešenia sa nepripúšťajú**.**

**9. Použitie elektronickej aukcie:** nie

**10. Miesto plnenia predmetu zákazky:**

Miestom plnenia je sídlo verejného obstarávateľa: Národné centrum zdravotníckych informácií, Lazaretská 26, 811 09 Bratislava, **kontaktná osoba:** Ing. Katarína Kadášová,

**tel.číslo:** 0905 377 517, **email:** [katarina.kadasova@nczisk.sk](mailto:katarina.kadasova@nczisk.sk)

**11. Termín plnenia**

Rámcová dohoda na 24 mesiacov odo dňa nadobudnutia účinnosti zmluvy alebo do vyčerpania finančného limitu.

**12. Lehota viazanosti ponuky je stanovená do:** 31.3.2022

**13. Kritéria na vyhodnotenie ponúk**

Kritériom na vyhodnotenie ponúk je najnižšia cena s DPH za celý predpokladaný obsah a rozsah predmetu zákazky – tabuľka č.1

Celková cena za poskytnutie služby musí byť stanovená ako konečná, vrátane všetkých nákladov (priame aj nepriame náklady vrátane dopravy).

Cena musí zahŕňať všetky ekonomicky odôvodnené náklady na predmet zmluvy a primeraný zisk.

V prípade uchádzača, ktorý je platcom DPH bude hodnotená cena vrátane DPH. V prípade  uchádzača, ktorý nie je platcom DPH bude hodnotená uvedená celková suma. V prípade, že  uchádzač nie je platcom DPH, upozorní na túto skutočnosť a uvedie konečnú sumu v eurách.

**14. Pravidlá uplatnenia kritérií:**

Ako úspešná bude vyhodnotená ponuka s  najnižšou celkovou cenou s DPH, uvedenou v ponuke uchádzača.

**15. Lehota a miesto predkladania ponúk:**

Lehota na predkladanie ponúk je do 20.12.2021 do 10:00 hod., prostredníctvom systému JOSEPHINE.

**16. Platnosť zmluvy**

Rámcová dohoda nadobúda platnosť dňom podpisu obidvoch zmluvných strán a účinnosť dňom zverejnenia zmluvy v CRZ.

**17. Príprava ponuky**

17.1 Ponuka musí byť vyhotovená vo  forme, ktorá zabezpečí trvalé zachytenie jej obsahu, nezmazateľným atramentom rukopisom, písacím strojom alebo tlačiarenským výstupným zariadením výpočtovej techniky, ktorej obsah je pre fyzickú osobu čitateľný.

17.2 Verejný obstarávateľ odporúča, aby boli všetky strany ponuky, okrem nepozmenenej tlačovej literatúry (prospekty a pod.) parafované osobou, resp. osobami podpisujúcimi ponuku. Verejný obstarávateľ odporúča, aby záujemca všetky strany ponuky očísloval.

17.3 Ak ponuka obsahuje dôverné informácie a/alebo informácie, ktoré sú obchodným tajomstvom podľa platných právnych noriem Slovenskej republiky (ďalej len dôverné informácie, resp. informácie, ktoré sú obchodným tajomstvom), záujemca ich v ponuke viditeľne označí. Verejný obstarávateľ odporúča záujemcovi vypracovať „Zoznam všetkých informácií, ktoré sú dôverné, resp. sú obchodným tajomstvom“ a  ktoré sú v ponuke záujemcu s identifikáciou čísla strany, čísla odseku, bodu a  textu obsahujúceho informácie, ktoré sú dôverné, resp. sú obchodným tajomstvom.

**18. Obsah ponuky**

Ponuka musí obsahovať minimálne tieto dokumenty:

18.1 *Doklad o oprávnení poskytovať predmetnú službu* – sken dokumentu, alebo potvrdenie o zápise do zoznamu hospodárskych subjektov – postačí odkaz na stránku uvo.gov.sk.

18.2. Čestné prehlásenia tvoriace prílohy tejto výzvy, podpísané oprávnenou osobou uchádzača.

18.3.*Zoznam poskytnutých služieb* rovnakých alebo obdobných ako je predmet zákazky za predchádzajúce 3 roky od dňa zaslania tejto výzvy s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona č. 343/2015 Z. z. o verejnom obstarávaní, ktorými uchádzač preukáže odbornú spôsobilosť k predmetu zákazky, minimálne 2 zákazky.

18.4 *Cenová ponuka - Návrh uchádzača na plnenie kritérií* (na celý predmet zákazky), predložený vo forme podľa tabuľky č. 1 tejto výzvy (elektronicky zaslaný doklad – postačuje sken dokladu).

18.4. *Návrh rámcovej dohody* na uskutočnenie požadovaných služieb, podpísaný štatutárnym zástupcom dodávateľa - podpísaný sken dokladu + vo formáte word, **predloží iba úspešný uchádzač.** Ak uchádzač nie je platcom DPH, uvedie túto skutočnosť v ponuke!

**19. Spôsob predloženia ponúk**

19.1. Uchádzač predloží ponuku písomne v elektronickej forme prostredníctvom systému JOSEPHINE.

Počas lehoty na predkladanie ponúk môže uchádzač meniť svoju ponuku, resp. časť svojej ponuky v JOSEPHINE.

19.2 V prípade, že subjekt ešte nie je zaregistrovaný v privátnej zóne na portáli, pre účasť na elektronickom verejnom obstarávaní resp. komunikáciu v systéme JOSEPHINE a pre elektronické predkladanie ponuky prostredníctvom systému JOSEPHINE, je potrebné vykonať registráciu subjektu v privátnej zóne. V prípade predloženia ponuky alebo podania žiadosti o vysvetlenie súťažných podkladov a iných dokumentov k zákazke, záujemca pri konkrétnej zákazke kliknutím na jednu z možností („Predložiť ponuku“ alebo „Položiť otázku“) bude presmerovaný do privátnej zóny, kde po prihlásení sa do svojho užívateľského konta bude môcť predložiť ponuku alebo podať žiadosť o vysvetlenie k tejto konkrétnej zákazke.

19.3 Uchádzačom môže byť fyzická alebo právnická osoba vystupujúca voči verejnému obstarávateľovi samostatne alebo skupina fyzických/právnických osôb vystupujúcich voči verejnému obstarávateľovi spoločne, pričom takáto osoba (v prípade skupiny osôb vedúci člen skupiny) musí byť zaregistrovaná a schválená pre zadávanie tejto zákazky v systéme JOSEPHINE.

19.4 Právnická osoba, ktorej zakladateľ, člen alebo spoločník je politická strana alebo politické hnutie, sa verejnej súťaže nesmie zúčastniť. Ak ponuku predloží takáto právnická osoba, nebude možné takúto ponuku zaradiť do vyhodnotenia a bude vylúčená z verejnej súťaže (Podľa § 17 ods. 3 zákona č. 424/1991 Zb. o združovaní v politických stranách a v politických hnutiach nesmie byť právnická osoba, ktorej zakladateľ, člen alebo spoločník je strana alebo hnutie, uchádzačom pri získavaní zákaziek vo verejnom obstarávaní).

**20. Obchodné podmienky**

20.1. Miesto dodania predmetu zákazky – adresa sídla kupujúceho

20.2. Dodávka a fakturácia

a) Faktúra

- musí spĺňať náležitosti daňového dokladu;

- faktúra musí byť vystavená v mene euro;

- faktúru je potrebné doručiť na adresu sídla kupujúceho/objednávateľa podľa bodu 1, tejto výzvy.

b) Splatnosť faktúry – 30 dní, odo dňa doručenia druhej zmluvnej strane.

c) Záruka a uplatňovanie reklamácií

Záruka na poskytnuté služby sa vyžaduje v súlade s platnými právnymi predpismi Slovenskej republiky, v rozsahu minimálne 24 mesiacov.

20.3. Návrh požadovaných zmluvných podmienok:

* poskytovanie hlasových a dátových služieb špecifikovaných v Rámcovej dohode sa poskytovateľ zaväzuje všetky služby aktivovať objednávateľovi **bez viazanosti.**
* **bezplatné poskytovanie doplnkových služieb**
  + poskytovateľ v prípade zmeny operátora zabezpečí zachovanie súčasných mobilných telefónnych čísel, so súhlasom objednávateľa
  + poskytovateľ sa zaväzuje poskytovať objednávateľovi technickú podporu prostredníctvom Hotline – klientskeho pracoviska, ktorým sa na účely tejto Rámcovej dohody rozumie telefonické a e-mailové poradenstvo k poskytnutým hlasovým a dátovým službám každý pracovný deň
  + aktivácia a výmena SIM karty,
  + aktivácia a deaktivácia internetu v mobile, mobilného internetu
  + utajenie čísla,
  + zmena telefónneho čísla,
  + prechod na vyšší /nižší hlasový program alebo dátovú službu
  + zablokovanie a odblokovanie telefónneho čísla,
  + blokovanie a aktivácia volaní do zahraničia, služby SMS, MMS,
  + aktivácia hlasového a dátového roamingu,
  + poskytnutie PIN2/PUK2,
  + služba CLIP,
  + služba CLIR,
  + faktúra v elektronickej podobe,
  + súhrnná faktúra,
  + aktivácia DUAL SIM karty,
  + možnosť lokalizácie jednotlivých SIM kariet,
  + elektronický nástroj na kontrolu spotreby jednotlivých užívateľov,
  + poskytovanie elektronického podrobného rozpisu hovorov a správ za fakturačné obdobie na jednotlivé telefónne čísla,
  + pridelenie zamestnanca na fakturačnom oddelení pre riešenie individuálnych potrieb objednávateľa/účastníka.
* Poskytovateľ sa zaväzuje počas celej doby platnosti tejto Rámcovej dohody a na ňu nadväzujúcich čiastkových zmlúv poskytovať požadované pokrytie sieťou mobilných hlasových a dátových služieb 2G, 3G a 4G v rozsahu: úroveň pokrytia sieťou mobilných hlasových služieb 2G minimálne 98 % obyvateľstva Slovenskej republiky, úroveň pokrytia sieťou mobilných dátových služieb a internetu technológiou minimálne 3G a vyššou minimálne 80 % obyvateľstva Slovenskej republiky a úroveň pokrytia sieťou mobilných dátových služieb a internetu technológiou minimálne 4G a vyššou minimálne 80 % obyvateľstva Slovenskej republiky, vrátane plnohodnotného pokrytia sieťou mobilných hlasových a dátových služieb 2G, 3G a 4G vo vnútorných priestoroch prevádzok a pracovísk objednávateľa. V prípade, ak počas platnosti tejto Rámcovej dohody a na ňu nadväzujúcich čiastkových zmlúv dôjde k porušeniu uvedenej povinnosti poskytovateľa, t.j. dôjde k zisteniu nedostatočného požadovaného pokrytia alebo žiadneho pokrytia signálom hlasových a dátových služieb v zmysle požadovaného rozsahu je objednávateľ oprávnený odstúpiť od Rámcovej dohody a objednávateľ od príslušnej čiastkovej zmluvy.
* Poskytovateľ nie je oprávnený podmieňovať poskytnutie služieb za ceny dohodnuté v zmysle tejto Rámcovej dohody žiadnymi obmedzeniami a požiadavkami (napr. minimálny obrat objednávateľa, minimálna priemerná mesačná fakturovaná suma za poskytnuté služby v zmysle tejto Rámcovej dohody, minimálny počet účastníkov, atď...)
* Poskytovateľ sa zaväzuje nezverejniť akékoľvek údaje, vrátane osobných údajov o objednávateľovi a/alebo účastníkovi/och a ich zamestnancoch v telefónnom zozname alebo iných databázach tretích osôb. Za týmto účelom odstránenia pochybností objednávateľ a účastník/ci vyhlasuje, že nesúhlasí so zverejnením jeho údajov alebo osobných údajov, ani údajov a osobných údajov jeho zamestnancov v telefónnom zozname a s poskytovaním informačných služieb o účastníckych číslach pridelených účastníkovi/om/objednávateľovi na základe tejto Rámcovej dohody.
* Zmluvné strany sa zároveň dohodli, že vplyvom technického pokroku a inovácie služieb poskytovaných podľa tejto Rámcovej dohody je poskytovateľ povinný zmluvné služby doplniť, resp. nahradiť o nové technicky vyspelejšie služby, a to za rovnakú alebo nižšiu cenu, ako je cena za službu, ktorá je novou službou doplnená, resp. nahradená a ktoré poskytovateľ v danom čase bude ponúkať svojim zákazníkom vo svojom aktuálne platnom štandardnom cenníku. Zmena príloh bude predmetom písomného dodatku uzatvoreného k tejto Rámcovej dohode. O zmene poskytovania služieb podľa tohto bodu je poskytovateľ povinný písomne informovať objednávateľa a/alebo účastníka/ov najneskôr dva týždne pred realizáciou zmeny.
* **Telefónne čísla po prenose operátorom musia zostať zachované – prenos musí byť zahrnutý v cene.**

**21. Výsledok verejného obstarávania**

Verejný obstarávateľ si vyhradzuje právo zrušiť tento postup zadávania zákazky v prípade, že úspešná ponuka pre príslušnú časť presiahne stanovený finančný limit pre zákazku podľa bodu 6. tejto výzvy a príslušných ustanovení zákona.

Verejný obstarávateľ si vyhradzuje právo tento postup zadávania zákazky zrušiť aj v iných odôvodnených prípadoch (napr. z dôvodu neprijatia ani jednej ponuky, nepredloženia žiadnej ponuky, ak ponuku predloží iba jeden uchádzač a pod.) a vyhlásiť nový postup zadávania zákazky.

Všetci uchádzači, ktorí predložia ponuku budú informovaní o výsledku vyhodnotenia ponúk.

S úspešným uchádzačom, ktorý ponúkne najnižšiu cenu na celý predmet obstarávania pri  dodržaní všetkých podmienok a požiadaviek verejného obstarávateľa, bude uzavretá Rámcová dohoda.

|  |
| --- |
| **Mgr. Peter Lukáč, PhD.,** |
| generálny riaditeľ |

Tabuľka č. 1

Návrh uchádzača na plnenie kritérií na hodnotenie ponúk je uvedený v nasledovnej tabuľke:

**Cenová ponuka -** **návrh na plnenie kritérií**

|  |  |  |  |  |
| --- | --- | --- | --- | --- |
| **Návrh na hodnotenie ponúk** | | | | |
| Obchodné meno uchádzača : | | | | |
| Adresa uchádzača : | | | | |
| IČO : | DIČ : | | IČ DPH: | |
| Zapísaný v Obchodnom registri Okresného súdu ......., oddiel: ............, vložka: .............. | | | | |
| Štatutárni zástupca/ci podľa dokladu o oprávnení podnikať: | | | | |
| Tel: |  | | | |
| e-mail : |  | | | |
| Bankové spojenie : | | | | |
| IBAN : | | | | |
| **Hodnotiace kritérium** | | **Celková cena v EUR bez DPH** | | **Celková cena v EUR s DPH** |
|  | |  |

\*Verejný obstarávateľ požaduje vyplniť detailnejšie **prílohu č.4** cenník služieb

V............................................ dňa .............................

..........................................................................

meno, priezvisko a podpis oprávnenej osoby uchádzača

**Príloha č. 1**

**Opis predmetu zákazky**

|  |  |
| --- | --- |
|  | **Hlasové služby** |
| Hlasový program 1 | Mesačný paušál za hlasový program, ktorý obsahuje neobmedzené hovory v rámci organizácie. Hovorné do mobilných sietí, pevných sietí, zahraničia, roamingové hovory, SMS, MMS a dátové služby sú nad rámec Hlasového programu 1. Predpokladaný počet SIM kariet: 82 |
| Hlasový program 2 | Mesačný paušál za hlasový program, ktorý obsahuje neobmedzené hovory v rámci organizácie, neobmedzené hovory do mobilnej siete operátora (poskytovateľa mobilných služieb). Hovorné do mobilných sietí (okrem siete poskytovateľa mobilných služieb), pevných sietí, zahraničia, roamingové hovory, SMS, MMS a dátové služby sú nad rámec Hlasového programu 2. Predpokladaný počet SIM kariet: 0 |
| Hlasový program 3 | Mesačný paušál za hlasový program, ktorý obsahuje neobmedzené hovory v rámci organizácie, neobmedzené hovory do mobilnej siete operátora (poskytovateľa mobilných služieb), neobmedzené hovorné do pevných sietí v SR. Hovorné do mobilných sietí (okrem siete poskytovateľa mobilných služieb), zahraničia, roamingové hovory, SMS, MMS a dátové služby sú nad rámec Hlasového programu 3. Predpokladaný počet SIM kariet: 2 |
| Hlasový program 4 | Mesačný paušál za hlasový program, ktorý obsahuje neobmedzené hovory v rámci organizácie, neobmedzené hovory do všetkých mobilných a pevných sietí v SR.  Hovorné do zahraničia, roamingové hovory, SMS, MMS a dátové služby sú nad rámec Hlasového programu 4. Predpokladaný počet SIM kariet: 40 |
| Hlasový program 5 | Mesačný paušál za hlasový program, ktorý obsahuje neobmedzené hovory v rámci organizácie, neobmedzené hovory do všetkých mobilných a pevných sietí v SR, neobmedzené hovorné do krajín EÚ, neobmedzené SMS a MMS v SR a do krajín EÚ. Roamingové hovory a dátové služby sú nad rámec Hlasového programu 5. Predpokladaný počet SIM kariet: 18 |

|  |  |
| --- | --- |
|  | **Dátové služby** |
| Internet v mobile 1 | Dátový program, ktorý je možné aktivovať k hlasovému programu, s minimálnym objemom predplatených dát 100MB, po prečerpaní predplateného objemu dát, zníženie prenosovej rýchlosti bez ďalšieho spoplatnenia prenesených dát. Využitie v sieti 2G, 3G, 4G. Predpokladaný počet SIM kariet: 0 |
| Internet v mobile 2 | Dátový program, ktorý je možné aktivovať k hlasovému programu, s minimálnym objemom predplatených dát 500MB, po prečerpaní predplateného objemu dát, zníženie prenosovej rýchlosti bez ďalšieho spoplatnenia prenesených dát. Využitie v sieti 2G, 3G, 4G. Predpokladaný počet SIM kariet: 11 |
| Internet v mobile 3 | Dátový program, ktorý je možné aktivovať k hlasovému programu, s minimálnym objemom predplatených dát 2GB, po prečerpaní predplateného objemu dát, zníženie prenosovej rýchlosti bez ďalšieho spoplatnenia prenesených dát. Využitie v sieti 2G, 3G, 4G. Predpokladaný počet SIM kariet: 105 |
| Internet v mobile 4 | Dátový program, ktorý je možné aktivovať k hlasovému programu, s minimálnym objemom predplatených dát 4GB, po prečerpaní predplateného objemu dát, zníženie prenosovej rýchlosti bez ďalšieho spoplatnenia prenesených dát. Využitie v sieti 2G, 3G, 4G. Predpokladaný počet SIM kariet: 7 |
| Internet v mobile 5 | Dátový program, ktorý je možné aktivovať k hlasovému programu, s minimálnym objemom predplatených dát 6GB, po prečerpaní predplateného objemu dát, zníženie prenosovej rýchlosti bez ďalšieho spoplatnenia prenesených dát. Využitie v sieti 2G, 3G, 4G. Predpokladaný počet SIM kariet: 3 |
| Internet v mobile 6 | Dátový program, ktorý je možné aktivovať k hlasovému programu, s minimálnym objemom predplatených dát 10GB, po prečerpaní predplateného objemu dát, zníženie prenosovej rýchlosti bez ďalšieho spoplatnenia prenesených dát. Využitie v sieti 2G, 3G, 4G. Predpokladaný počet SIM kariet: 0 |
| Mobilný internet 1 | Dátový program, ktorý je aktivovaný na samostatnej SIM karte, možnosť využiť do samostatného dátového zariadenia (modemu), alebo do tabletu, s minimálnym objemom predplatených dát 2GB, po prečerpaní predplateného objemu dát, zníženie prenosovej rýchlosti bez ďalšieho spoplatnenia prenesených dát, možnosť bezplatného zdieľania dát s hlasovým paušálom. Využitie v sieti 2G, 3G, 4G. Predpokladaný počet SIM kariet: 135 |
| Mobilný internet 2 | dátový program, ktorý je aktivovaný na samostatnej SIM karte, možnosť využiť do samostatného dátového zariadenia (modemu), alebo do tabletu, s minimálnym objemom predplatených dát 5GB, po prečerpaní predplateného objemu dát, zníženie prenosovej rýchlosti bez ďalšieho spoplatnenia prenesených dát, možnosť bezplatného zdieľania dát s hlasovým paušálom. Využitie v sieti 2G, 3G, 4G. Predpokladaný počet SIM kariet: 16 |
| Mobilný internet 3 | dátový program, ktorý je aktivovaný na samostatnej SIM karte, možnosť využiť do samostatného dátového zariadenia (modemu), alebo do tabletu, s minimálnym objemom predplatených dát 10GB, po prečerpaní predplateného objemu dát, zníženie prenosovej rýchlosti bez ďalšieho spoplatnenia prenesených dát, možnosť bezplatného zdieľania dát s hlasovým paušálom. Využitie v sieti 2G, 3G, 4G. Predpokladaný počet SIM kariet: 0 |

**Po prečerpaní mesačného paušálu za ktorýkoľvek hlasový program bude poskytovateľ hovorné účtovať v rámci VPS bezodplatne okrem nasledovných spoplatnených služieb za:**

* hovorné do mobilnej siete poskytovateľa mobilných služieb,
* hovorné do iných mobilných sietí v rámci SR,
* hovorné do pevných sietí v rámci SR,
* SMS a MMS do všetkých mobilných sietí v rámci SR,
* hovorné do všetkých mobilných sietí a pevných sietí v rámci EÚ,
* hovorné do všetkých mobilných sietí a pevných sietí mimo EÚ,
* roaming - prevádzka sa bude riadiť podľa nariadenia Európskeho parlamentu a Rady EÚ č. 2120/2015 z 25.11.2015.

**Poplatky budú stanovené v eurách s DPH za 1 minútu alebo v eurách s DPH za 1 SMS/1 MMS**

**Príloha č. 2**

**ČESTNÉ VYHLÁSENIE**

Predmet zákazky:

......................................................................................................................................................

......................................................................................................................................................

Identifikácia uchádzača (obchodné meno, IČO, miesto podnikania):

......................................................................................................................................................

......................................................................................................................................................

Ako uchádzač v predmetnom postupe zadávania zákazky týmto čestne vyhlasujem, že som oprávnený poskytovať služby, ktoré sú predmetom zákazky a nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

Zároveň ako uchádzač v predmetnom postupe zadávania zákazky vyhlasujem, že v prípade, ak ako uchádzač nezabezpečujem plnenie predmetu zákazky prostredníctvom vlastných kapacít (t.j. zamestnancami uchádzača, osobami vykonávajúcimi činnosť pre uchádzača na základe dohôd v zmysle Zákonníka práce), osoby, ktorých kapacity využijem, budú k dispozícii počas celého trvania zmluvného vzťahu a tieto osoby sú oprávnené poskytovať službu vo vzťahu k tej časti zákazky, na ktorú boli kapacity uchádzačovi poskytnuté a tieto osoby nemajú uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V ......................................, dňa ...........................................

............................................

podpis štatutárneho orgánu/osoby oprávnenej konať za uchádzača

**Príloha č. 3**

**ČESTNÉ VYHLÁSENIE**

**o neprítomnosti konfliktu záujmov záujemca/uchádzača**

Predmet zákazky:

......................................................................................................................................................

......................................................................................................................................................

Identifikácia uchádzača (obchodné meno, IČO, miesto podnikania):

......................................................................................................................................................

......................................................................................................................................................

**ČESTNE VYHLASUJEM**

v súvislosti s uvedeným postupom zadávania vyššie uvedenej zákazky:

1. som nevyvíjal a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovanou osobou v zmysle ustanovenia § 23 ods. 3 ZVO akékoľvek aktivity, ktoré by mohli viesť k zvýhodneniu nášho postavenia v postupe tohto verejného obstarávania,
2. neposkytol som a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
3. budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
4. poskytnem verejnému obstarávateľovi v postupe tohto verejného obstarávania presné, pravdivé a úplné informácie.

V ......................................, dňa ...........................................

............................................

podpis štatutárneho orgánu/osoby oprávnenej konať za uchádzača